શીર્ષક: શું મોદી સરકારને રિઝર્વ બૅન્ક તરફથી લૉટરી લાગી છે? દૃષ્ટિકોણ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ભારતીય અર્થવ્યવસ્થા છેલ્લા કેટલાક સમયથી મુશ્કેલીનો સામનો કરી રહી છે.

ઉત્પાદન ક્ષેત્રના 23માંથી માત્ર 8 જ જૂથ પૉઝિટિવ વિકાસદર દર્શાવે છે, જ્યારે બાકીના 15 નકારાત્મક વિકાસદર દર્શાવે છે.

ઔદ્યોગિક વિકાસનો પાયો કૅપિટલ ગુડ્ઝ ક્ષેત્ર છે. કૅપિટલ ગુડ્ઝ 'ઇન્વેસ્ટમૅન્ટનું બૅરોમિટર' ગણાય છે. 

જૂન 2018ની સરખામણીમાં જૂન 2019માં એનો વૃદ્ધિદર 9.7 ટકાથી ઘટીને -6.5 ટકાના તળિયે પહોંચ્યો.

એવા જ અગત્યના માઇનિંગ ક્ષેત્રનો વૃદ્ધિદર આ ગાળામાં 6.5 ટકાથી ઘટીને 1.6 ટકાએ પહોંચ્યો. 

માંદગીનો પહેલો સંકેત ઇન્ડેક્સ ઑફ ઇન્ડસ્ટ્રિયલ પ્રોડક્શન જે જૂન 2018માં 7 ટકાનો વૃદ્ધિદર હાંસલ કર્યો હતો.

તે જૂન 2019માં 2 ટકાના વૃદ્ધિદરના તળિયે પહોંચી ગયો, જે ચાર મહિનાનો સૌથી નીચો રહ્યો.

મિનિસ્ટ્રી ઑફ સ્ટેટિસ્ટિક્સ ઍન્ડ પ્રોગ્રામ ઇમ્પ્લિમૅન્ટેશન ડિપાર્ટમેન્ટના આંકડા પ્રમાણે, માઇનિંગ અને મૅન્યુફૅક્ચરિંગ સૅક્ટરનો વૃદ્ધિદર એપ્રિલ-જૂન 2018માં 5.1 ટકા હતો, તે ઘટીને એપ્રિલ 2019માં 3.6 ટકા રહ્યો હતો. 

વૈશ્વિક સ્તરે જોઈએ તો બૅન્ક ઑફ અમેરિકા અને મેરિન લીંચે 224 ફંડ મૅનેજરોનો એક સરવે 2થી 8 ઑગસ્ટ 2019 વચ્ચે કર્યો, જેમાં 34 ટકા મૅનેજરોએ માન્યું કે આવતા એક વર્ષમાં સમગ્ર વિશ્વ 2008થી પણ મોટી મંદીમાં ફસાવવા તરફ આગળ વધી રહ્યું છે.

સમાચાર એજન્સી બ્લૂમબર્ગે એના એક રિપોર્ટમાં જણાવ્યું છે કે સિંગાપુર, ચીન, દક્ષિણ કોરિયા જેવા દેશોમાં વિકાસદર ઝડપથી ગબડ્યો છે. 

ત્રણ મહિનામાં સિંગાપોરનો વિકાસદર ફક્ત 3.4 ટકા રહ્યો છે, જે 2012 પછી સૌથી નીચો છે.

ચીનની આયાત ગયા ત્રણ વરસની સરખામણીમાં 1.3 ટકા ઘટી એ સાથે નિકાસ 7.3 ટકા ઘટી છે. 

દક્ષિણ કોરિયાની અર્થવ્યવસ્થામાં પણ ત્રિમાસિક ઘટાડો જોવા મળ્યો છે.

ભારત અને ચીન જેવા દેશો સાથે અમેરિકા એ જે વ્યાપાર યુદ્ધ ચલાવી રહ્યું છે તેનો જો કોઈ જ ઉકેલ ના આવે તો નિકાસકારોના મતે આગામી નવ મહિનામાં જ દુનિયા પાછી મંદીની ઝપટમાં આવી શકે છે. 

અમેરિકા દ્વારા ટ્રૅડવૉર

મોદી સરકારના પ્રથમ કાર્યકાળ દરમિયાનના નાણામંત્રી અરુણ જેટલી

આ પરિસ્થિતિ કંઈક અંશે ભૂતકાળ સાથે સામ્ય ધરાવે છે. 1930માં અમેરિકાના તત્કાલીન રાષ્ટ્રપતિ હર્બર્ટ હૂવરે 20 હજારથી વધારે ચીજવસ્તુ પર ટૅક્સ વધારી દીધો.

પરિણામે વૈશ્વિક મંદીનો જન્મ થયો જે 1929થી 1941 સુધી ચાલી.

અમેરિકાના અત્યારના રાષ્ટ્રપતિની 'America First'ની નીતિ જે સંરક્ષણવાદ તરફ દોરી જાય છે, તે લગભગ પ્રૅસિડેન્ટ હુવરની નીતિનું...